Ich, Henman Moser, zuͦ den zitten schulth̄ ze Brugg, tuͦn kunt und vˀgich offenlich menglichem mitt disem brief, ✳ dz ich offenlich zegericht sass indˀ jetzgn̄̄ statt Brugg uff
der gesellen trinkstuben uff disen hùtigē tag, alz diser brief gebn̄ ist, ✳ da fùr mich kam̄d in offem, vˀbannem gericht ✳ der bescheidē Hans Cristiner, ein burger ze Brugg, an eim teil, un̄
an dem andˀn teil Henman Tùgi, och ein burger ze Brugg, und ze beiden sitten vˀfùrsprechet. offnett und vˀjah dˀ obgn̄t Tùgi, wie dz er ze kofend gebn̄ hett dem obgn̄̄ Cristiner ✳ un̄
sinen erbn̄ eines rehten, ewigen, unwiderruͤflichen koͧfz fùr sich un̄ sin erbn̄ einlif ✳ viertal kernē geltz jerlichz und ewigz ze Schintznach indem dorf mitt allē irē rehtē alz sy von
alter har kom̄ werind, ✳ die im zeteil wordē werind von Adelheit Cristinerin, siner elichen muͦtter und dez obgn̄̄ Cristiners elichē ✳ husfrowē, und wer der kof geschehen um̄ vierzig
und dry guldin guͦtter an gold und swerer an gewicht ✳ mitt dem geding, dz der obgn̄t Cristiner dem jetzgn̄̄ Tùgin jetz bar gebn̄ und ussrrichtē soͤlt dryzehen guldin und
die ùbrigē wen̄ sin muͦtter, vorgn̄t, abgaͧt von todz wegē, dar nach in jaͧrs frist sol er im den̄ ussrichtē und bezalē aͧn geverd. und liess dˀ obgn̄̄t Henmā Tùgi an reht, wie
er den obgeschr₎ koͧf mitt den jetzgn̄̄ gedingē bringē und gebn̄ soͤlt zehanden dez obgeschr₎ Cristiners un̄ siner erbn̄, dz sy dar an habn̄d werind nū und hie nach. fraͧgt
ich, obgeschr₎ richter, rehtz um̄ und ward mitt gesampnotter urteil einhelklich uff den eyd erteilt, ✳ sid die obgn̄̄t Adelh̄, dez obgeschr₎ Cristiners elichi wirtin und dez
vorgn̄̄ Henmā Tùgis muͦtter, noch inlebn̄ wer und den teil also gemachet hett by ir lebn̄ zwùschend dem jetzgn̄̄ Henmā Tùgin und Adelh̄ Knonowerin, irē elichen kinden,
dz den̄ die jetzgn̄t Adelh̄ Cristinerin mitt Hansen Renner, irm bruͦder und wissenhaften vogt, der ir do ingericht um̄ die vorgn̄̄ sach zevogt gebn̄ wz, und Adelh̄ Knō¬
owerin, ir elichi dohter, mitt Heinrˀ Knonowˀ, j der jetzgn̄̄ Adelheitē elicher man, un̄ Henmā Tùgi, der obgn̄̄ Cristinerinē elicher sun, die jetzgn̄̄ ꝑsonē all mitteinander
uffgebn̄ soͤltind dz obgn̄t kernē gelt in min hand von dez gerichtz wegē und ich ez den̄ soͤlt enphelhen und ingebn̄ zehanden dez obgn̄̄ Cristiners und siner erben.
dis uffgebūg und enzihūg beschah also vor mir offenlich ingericht muͦttwilklich und unbetwngenlich von der obgn̄̄ Adelheitē Cristinˀin, Adelh̄ Knōowerin, ir elichē
dochter, und Heinrich Knonower, irm elichē man, und Henmā Tùgin, der obgn̄̄ Cristinˀin elichem sun, un̄ Hansen Renner, irm vogt, ✳ in min hand. dar nach fertiget ich,
obgeschr₎ richter, disen kof zehandē dez obgeschr₎ Cristiners und siner erbn̄ und tett dz mitt aller sicherheit, wortē, werchen und geberdē und nach der statt
Brugg reht und alter guͦtter gewonheit, alz och gericht und urteil vormalz gebn̄ hatt, ✳ also dz aber do nach miner urfrag einhelklich uff den eyd erteilt ward,
dz ez uffgebn̄ und enpfangē wer, dz es billich kraft, maht ✳ und handvesti habn̄ und stett und vest bliben soͤlt nū und hie naͧch und sin die obgn̄ ꝑsonē und besundˀ
Henmā Tùgi wer sin soͤllend nach reht, ✳ hie widˀ nitt zetuͦnd schaffen noch vˀhengen zetuͦnd mitt wortē noch werchen noch keinswegz ùber al aͧn geverd. hie
by warend ingericht und sind och dez gezùgen Hans Moser, genant Vogt, Ludwig Efinger, Heinrich Sattler, Hans Swertzer, Werna Moser, Hans Zender, Cuͦnrat ✳
Bitterkrut. und dez ze urkùnd und won ez gericht und urteil also gebn̄ hett, so han ich, vorgn̄ter schulth̄, min eygen insigel offenlich gehenkt an disen
brief, ✳ der gebn̄ ist am nechsten mentag nach mitter vasten, do man zalt von gottes gebùrt vierzehenhundˀt zweintzig und ein jar ꝫcꝭ.